- Hindi News
- National
- लीज धारकों के अलावा 40 अन्य ग्रामीणों पर खनिज विभाग ने लगाई 23 करोड़ की पैनल्टी
लीज धारकों के अलावा 40 अन्य ग्रामीणों पर खनिज विभाग ने लगाई 23 करोड़ की पैनल्टी
कांग्रेस प्रदेशाध्यक्ष सचिन पायलट को सौंपा ज्ञापन
भास्करन्यूज | कोटपूतली
ग्रामकल्याणपुरा कुहाड़ा स्थित मैड़ा खनन क्षेत्र में हुए अवैध खनन को लेकर खनन विभाग ने लीजधारकों के अलावा 40 ग्रामीणों पर करीब 23 करोड़ रुपए की पैनल्टी लगाई है। ग्रामीणों में ज्यादातर गरीब तबके के किसान दिहाड़ी मजदूर है।
गुरुवार को ग्रामीणों ने कांग्रेस नेता सुभाष पटेल के नेतृत्व में कांग्रेस प्रदेशाध्यक्ष सचिन पायलट से मिलकर वस्तुस्थिति से अवगत करवाया और ज्ञापन देकर मामले में हस्तक्षेप करने की मांग की। इस मामले में ग्रामीणों का कहना है कि पैनल्टी खनन माफिया के इशारे पर लगाई गई जिसकी पुन: जांच कराई जाए। ग्रामीणों ने बताया कि जो पैनल्टी लगाई गई वह पूर्णतया गलत एवं अव्यावहारिक है।
कोटपूतली. खननविभाग की कार्रवाई से सहमे हुए ग्रामीण।
80 साल के बुजुर्ग का छलका दर्द
ग्रामकल्याणपुरा कलां निवासी 80 वर्षीय बुजुर्ग श्रीराम गुर्जर का दर्द आंसुओं के रूप में छलक पड़ा। विभाग ने उसके पुत्र रामस्वरूप के खिलाफ 54 लाख रुपए की पैनल्टी लगाई है। श्रीराम उसका परिवार गरीब तबके का किसान है। उसके खेत खानों के आसपास स्थित है। इस वजह से खनन विभाग ने जान-बूझकर उस पर पैनल्टी आरोपित कर दी। श्रीराम गुर्जर का परिवार बड़ी मुश्किल से खेती कर अपना जीवन यापन करता है। उसने बताया कि उसके तीन बेटे कैलाश, रतन रामशरण पहले से ही सड़क हादसों में मर चुके है। अब परिवार के सामने जीवन यापन को लेकर बड़ा संकट खड़ा हो गया है। बड़ी मुश्किल से अपने पोते-पोतियों का पाल परोस रहा है। लाखों की पैनल्टी कहां से भरेगा। ग्रामीणों ने जिला कलेक्टर, एसडीएम एडीएम को ज्ञापन सौंपकर पैनल्टी निरस्त करवाने की मांग की।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva mag_Deva hin_Deva